Styret for arbeidsåret 2015 har vore samansett slik:

Leiar: Jan Inge Fardal, Sogn Avis

Kasserar: Nils Torsvik, Fiskaren

Styremedlem: Vigdis Holmaas, NRK

Varamedlem: Anders Nyland, BA

Generelt om aktiviteten:

2015 vart eitt av dei mest aktive åra i Vestafjelske Redaktørforening si soge.

Det er avvikla tre styremøte i Bergen, elles har det vore god kontakt i styret både via telefon og e-post.

Studieturen 2015:

Etter fire vellukka fellesturar med Agder/Rogaland til Island i 2011, Skotland i 2012, Aten i 2013 og Aarhus i 2014, var det liten grunn til å endra på opplegget i år. Studieturen gjekk til Berlin i dagane 9.–12. april. april og det må igjen vera lov å snakka om ein særs vellukka tur.

Me budde sentralt i Kreuzberg, i gåavstand til den norske journalisten Jahn Otto Johansen si favorittkneipe der me også hadde felles middag første kvelden.

Den store fagdagen–fredag var i sin heilskap sett av til ulike, faglege opplegg. Me starta med ei interessant omvising i det nordiske ambassadeområdet. Som mange kanskje veit har dei nordiske landa etablert felles ambassade-kvartal i Berlin, men kvart land har sin eigen nasjonale «paviljong». Spennande, me hadde og eit interessant møte med ambassaderåden.

Etter vitjinga i ambassaden gjekk turen til Betahaus, eit høghus spekka med innovasjon. Me møtte Martin Karlsson, mannen bak selskapet Lateral, Espen Systad, mannen bak Capsule.fm, som like før hadde eit internasjonalt gjennombrot ved å formidle nyheiter og informasjon og som har godkjend app til Iwatch.

Laurdag var sett av til sightseeing i byen både me b buss og båt, hyggjeleg og lærerikt.

Årsmøte / Gullparaplyen:

Vestafjelske fekk også i år spørsmål om å bidra i samband med Gullparaplyen i regi av Bergen Journalistlag. Me sa nok ein gong ja og bidrog også i 2015 med 20.000 kroner. Og me la dessutan årsmøte og årsmøtefesten til dette arrangementet. Der vart også det første Vestafjellstipendet delt ut.

Før årsmøte hadde ass. generalsekretær Reidun Kjelling Nybø ei orientering om NRS nye handlingsplan, før ho heldt eit aktuelt krasjkurs for desken.

Gullparaplyen vidare

Det vart avvikla eit møte mellom Vestafjelske redaktørforeining og Bergen Journalistlag ang. samarbeid om Gullparaplyen. (Frå VF Anders Nyland, frå BJ Dag Bjørndal). Begge er samde om å utvikle eit samarbeid for å sikre at Gullparaplyen blir den største lokale mediehappeningen på Vestlandet i året.

Nøkkelpunkt: Ikkje for mange priser. Gullparaplyen bør heller ikkje vere for lik Skup–heller ta omsyn til meir reportasje og dagleg nyheitsjournalistikk, korleis kan me opne meir for mindre aviser? kV Kva med prisar som Årets gjennombrot, eller Årets lokalavis., Ja til flytting av arrangementet til fredag. Me er positive til å invitere journalistar frå nedslagsfeltet til Vestafjelske. Me seier ja dersom det kjem ein invitasjon om å tiltre juryen i Gullparaplyen. Eventuell auka tilskot til Gullparaplyen må avgjerast på årsmøtet til Vestafjelske.

Fellesarrangementet

Vestafjelske har elles teke på seg å prøva å koordinera faglegsosiale arrangement for journalistar og redaktørar på Vestlandet. Bakgrunnen er at det blir færre deltakarar på dei ulike samlingane år for år, og spørsmålet er korleis VR kan bidra til å gjera eitt årleg arrangement som ingen mediefolk kan gå glipp av? I 2017 er MCB aktuell som samlingsstad og tema. Målet må uansett vera å få til breiare oppslutning frå redaksjonar i heile Hordaland og Sogn og Fj. Til fagleg informasjon, diskusjonar og prisutdelingar. Dette er i prosess, som det heiter

Økonomiske Bidrag

VF fekk spørsmål frå BJ om å støtta førpremieren på Citizenfour om Edward Snowdon i Konsertplaeet 15.–4. Me bidrog med kr 5000.

Styret i Vestafjelske har også støtta Bergens journalistlag økonomisk slik at dei kunne invitera Geir Terje Ruud, tidlegare sjefredaktør i Ekstra Bladet, til Litteraturhuset i Bergen onsdag, 30/9.

Representasjon 2015

Leiar representerte VF under Medieleder 2015 og NRS landsmøte i Bergen 5. og 6. mai og under Haustmøtet i Oslo i oktober.

Sivilforsvaret

I mai var leiar saman med Erling Waage på møte med sjefen for Sivilforsvaret i Sogn og Fjordane. Bakgrunnen for møtet var utfordringar som, spesielt små redaksjonar får dersom fleire medarbeidarar blir kalla inn av Sivilforsvaret til teneste på same tid. Me har ingen heimel for å krevja at redaksjonelle medarbeidarar skal fritakast frå slik teneste. Når ein først er kalla inn til og innrulla i Sivilforsvaret, er det berre legeerklæring som gir fullt fritak. Den viktigaste avklaringa me fekk då var at det ikkje skal skje at to eller fleire frå same redaksjonen blir kalla inn til same øvinga, same aksjonen–samstundes.

Men saka er ikkje–på noko vis i mål, og både politikarar og departementet og direktoratet er kontakta. Og NR sentralt køyrer no denne saka saman med Erling. Målet er få journalistar fritekne for denne type oppdrag.

Det er også eit dilemma at dei innrulla teieplikt over for Sivilforsvaret. Her kan våre medarbeidarar i Sivilforsvaret hamna i ei klemme.

Haustmøte i Oslo

Leiar representerte VF under NRS haustmøte på Vulcan i Oslo. Og me noterer det som i alle fall ei lita fjør i hatten for Vestafjelske at leiar og leiar i valnemnda Erling Waage vart spurde om å stå for deler av underhaldninga under den store fellesmiddagen i Mathallen. (Ass gen. sekr. spurde etter å ha vore med på studieturen til Berlin).

Det kunne dei to ikkje takka nei til og dei kvitterte med å syngja heile Ver Varsam-plakaten før dei framførte eit knippe songar til og om administrasjonen i NR. Det var applaus.

Vestafjellstipendet

Vestafjellstipendet skal bidra til betre vilkår for lokaljournalistikk på Vestlandet, uavhengig av medium og publiseringsplattform. Stipendet går til ein redaktør/redaksjon i Hordaland eller Sogn og Fjordane. Stipendet skal gjera det mogleg å realisera eit journalistisk prosjekt som krev research og presentasjonsteknologi utanom det vanlege. Prosjektforslaga kan vera innan ulike sjangrar; nyheiter, feature eller dokumentar og gravande journalistikk. Tildelinga skjer ein gong i året. Stipendet utgjer kr 20.000. Stipendmottakarane må skriva rapport om bruken av midlane og levera rekneskap. Stipendet blir tildelt av styret for Vestafjelske Redaktørforening, og blir gjort kjent på Vestafjelske sitt årsmøte.

Lutefisk og fag

I samarbeid med NCE Media og NR kunne VF tilby eit kurs i digitalt kjeldevern fredag 21.11 ettermiddag, før Gard Steiro innleia til debatt om Content Marketing på Clarin Havnekontor på Bryggen. Det var god oppslutnad og solid innhald både på kurs og debatt om CM og på ein heilt fullsett Lutefisksamling etterpå. Me var over 20 til bords.

Bergen 3. mars 2016

Jan Inge Fardal Nils Torsvik Vigdis Holmås